stanford-oval/wikipedia huggingface dataset:
Maunu Kurkvaaran Kujanjuoksu
Juoni

Elokuva pohjautuu Helsingin Kumpulassa 5. maaliskuuta 1963 tapahtuneeseen surmatyöhön. 16-vuotias koulutyttö Pirkko Ryhänen (s. 1946) puukotettiin iltamyöhään. Ehdonalaisessa vapaudessa ollut pakkolaitosvanki Torsti Ossian Koskinen (s. 1924) tuomittiin taposta 12,5 vuodeksi kuritushuoneeseen ja eristettäväksi pakkolaitokseen. Koskinen kiisti syyllisyytensä tekoon.
Oikeusasiamies Risto Leskisen aloitteesta tapahtui marraskuussa 1970 tuomionpurku, jonka seurauksena Koskinen todettiin syyttömäksi ja laskettiin vapauteen. Tuomionpurkua helpotti nuori varastomies Pekka Tapio Lappalainen, joka tunnusti Pirkko Ryhäsen tapon. Koskiselle maksettiin vapaudenmenetyksestä korvauksia 93 290 markkaa.
Lappalainen todettiin myöhemmin Helsingin raastuvanoikeudessa sekä Helsingin hovioikeudessa syyttömäksi, ja sen seurauksena Pirkko Ryhäsen oikeaa surmaajaa ei ole tähän päivään mennessä löydetty.
Aiheesta muualla

Maunu Kurkvaaran Kujanjuoksu Elonet., katsottavissa kokonaan.
Niko Jutila: Syytön kuritushuonevanki, tinnerinhaistelija, uuden aallon taiteilija ja sotakirjailija – Kurkvaaran Kujanjuoksun mieletön historia Elokuvauutiset.fi.
Manhattan (drinkki)

Manhattan jossa kuultaa kirsikka pohjalla.
Manhattan on cocktail, joka valmistetaan viskistä, makeasta punaisesta vermutista, jääpaloista ja angosturasta. Sekoitetaan lusikalla tai ravistamalla ja kaadetaan siivilän läpi jäähdytettyyn cocktaillasiin. Yleensä se koristellaan maraschinokirsikalla ja appelsiininkuorisuikaleella.
Yleensä Manhattan tehdään ruisviskistä tai bourbonista, mutta myös kanadalaista viskiä ja skottilaista viskiä on käytetty.
Suosittu klassikko

Manhattan on ollut klassikkodrinkki ja on maailman suosituimpien drinkkien listalla kärkisijoilla. Se on yksi niistä kuudesta perusdrinkistä, jotka mainitaan David A. Emburyn klassikkoteoksessa The Fine Art of Mixing Drinks.
Historia

Manhattanille ei ole mitään varmaa keksijää. Se voi olla kehittynyt useissa paikoissa samanaikaisesti, koska ainekset ovat niin tavallisia. Ensimmäinen resepti Manhattanille oli O. H. Byronin vuonna 1884 ilmestyneessä kirjassa The Modern Bartenders’ Guide.
Vaihtoehdot

Manhattanista on lukuisia muunnoksia jotka ovat oma drinkkinsä:
Rob Roy tehdään skottiviskistä.
Kuiva Manhattan (Dry Manhattan) sisältää kuivaa vermuttia makean sijasta.
Täydellinen Manhattan (Perfect Manhattan) sisältää yhtä paljon kuivaa ja makeaa vermuttia.
Brandy-Manhattan tehdään viskin sijaan brandystä.
Kuubalainen Manhattan on täydellinen Manhattan, jossa on viskin sijaan tummaa rommia.
Latinalainen Manhattan sisältää makeaa ja kuivaa vermuttia sekä vaaleaa rommia yhtä paljon, ja maraschino-kirsikan mehua.
Lähde:
Myös New Yorkin kolme muuta kaupunginosaa on saanut omat muunnoksensa Manhattanista: Bronx, Brooklyn ja Queens.
Aiheesta muualla

Kuvia tai muita tiedostoja aiheesta Manhattan (drinkki) Wikimedia Commonsissa
The History of the Manhattan Cocktail The Taste Cocktails Magazine. Viitattu 19.7.2020. (englanniksi)
Meow Meow

Meow Meow voi tarkoittaa:
Melissa Madden Gray, australialainen kabaree-esiintyjä, taiteilijanimi Meow Meow
”Meow Meow”, kappale vuoden 2009 tamilielokuvan Kanthaswamy soundtrackilta
Mefedroni, synteettinen stimulantti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meow Meow”, voi hakea sivunnimihaulla, laajalla sivunnimihaulla tai tekstihaulla.
Martyn Bernard

| Mitalit | Mitalit | Mitalit |  |
| --- | --- | --- | --- |
|  Martyn Bernard vuonna 2010. |  Martyn Bernard vuonna 2010. |  Martyn Bernard vuonna 2010. |  |
Maa:   Yhdistynyt kuningaskunta
Miesten yleisurheilu
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Pronssia | Barcelona 2010 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Birmingham 2007 | korkeushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Melbourne 2006 | korkeushyppy |  |
Martyn Bernard (s. 15. joulukuuta 1984 Wakefield, Yhdistynyt kuningaskunta) on brittiläinen korkeushyppääjä. Hänen ennätyksensä sekä ulko- että sisäradoilla on 230 cm. Pituutta Bernardilla on 190 senttimetriä ja painoa 79 kiloa. Maansa mestaruuden hän on voittanut ulkoradoilla vuosina 2006, 2007, 2010 ja sisäradoilla 2006 ja 2007.
Ennätykset

230 cm (2008)
230 cm (2007, sisäradat)
Aiheesta muualla

Martyn Bernard Kansainvälinen yleisurheiluliitto. (englanniksi)
Men’s Riesen Slalom Trail

| Men’s Riesen Slalom Trail |
| --- | --- |
Paikkakunta::  Mikuni, Yuzawa, Japani
Talviurheilukeskus:: Naeban laskettelukeskus
Vuori:: Takenokoyama
Rinneluokitus:: Musta
Pituus:: 540 m (1 150 m)
Maksimijyrkkyys:: 32°
Keskijyrkkyys:: 27° (21°)
Hissi
Hissi:: High-Speed Lift No. 2
Tyyppi:: 4-hengen tuolihissi
Miehet
Suurpujottelu
Lähtö:: 1 375 m
Maali:: 925 m
Korkeusero:: 450 m
1. MC-kilpailu:: 12.3.1973
Men’s Riesen Slalom Trail on laskettelurinne Naeban laskettelukeskuksessa Yuzawassa Niigatan prefektuurissa Japanissa.
Men’s Riesen Slalom Trail tunnetaan miesten suurpujottelun maailmancupin kilpailujen isäntäpaikkana. Vuosien 2016 ja 2020 maailmancupin kilpailuissa rinteen alaosana oli Ski Slope No. 3 -rinne, jonne mentiin viistosti High-Speed Lift No. 8 -hissin yläaseman alapuolelta.
Robbie Earle

Robbie Earle (s. 27. tammikuuta 1965 Newcastle-under-Lyme, Staffordshire, Englanti) on englantilaissyntyinen uransa päättänyt jamaikalainen jalkapalloilija. Hän oli pelipaikaltaan hyökkäävä keskikenttäpelaaja.
Earle edusti urallaan Port Valea ja Wimbledonia. Hän pelasi urallaan 328 liigaottelua, joissa hän teki 72 maalia ja 19 syöttöä. Maaleista 45 tuli Englannin Valioliigassa.
Earle pelasi Jamaikan maajoukkueessa yhteensä 8 ottelua ja teki yhden maalin vuoden 1998 maailmanmestaruuskilpailuissa.
Mats Arehn

Mats Arehn (s. 19. kesäkuuta 1946, Tukholma) on ruotsalainen elokuvaohjaaja.
Arehn on ohjannut muun muassa elokuvat Mies josta tuli miljonääri (1980), Istanbul (1986) sekä osittain Suomessa kuvatun Valkoisia valheita (1995).
Robbie Dixon

Robbie Dixon
Robbie Dixon (s. 4. tammikuuta 1985) on kanadalainen alppihiihtäjä.
Dixon kilpaili ensimmäisen kerran alppihiihdon maailmancupissa Lake Louisessa 26. marraskuuta 2006. Dixonin paras maailmancupin sijoitus on neljäs sija sekä Kvitfjellin supersuurpujottelusta 2. maaliskuuta 2008 että Beaver Creekin supersuurpujottelusta 3. joulukuuta 2011. Kanadan mestaruuskisoissa vuonna 2009 Dixon voitti kultaa supersuurpujottelusta ja hopeaa superalppiyhdistetystä.
Mats Hansson

| Mats Hansson> Henkilötiedot |
| --- | --- |
Syntynyt: 3. maaliskuuta 1983 (ikä 41) Sundsvall, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  80 kg
Seura
Seura:  AaB Ishockey
Sarja:  AL-Bank Ligaen
Pelaajaura
Pääsarjaura:  2001–
Aik. seurat:  Timrå IK (Elitserien),   KalPa (SM-liiga)   Borås HC (Allsvenskan)
Mats Hansson (3. maaliskuuta 1983 Sundsvall, Ruotsi) on ruotsalainen jääkiekkoilija, pelipaikaltaan puolustaja.
Hansson on ruotsalaisen Timrån kasvatti. Hän pelasi ensimmäiset ottelunsa Ruotsin pääsarjassa kaudella 2001–2002, jolloin hän pelasi kahdeksan ottelua. Hansson pelasi Timråssa viiden kauden ajan. Elitserienin runkosarjaotteluita hänelle kertyi yhteensä 168.
Timråsta Hansson siirtyi kaudeksi 2006–2007 SM-liigaseura KalPaan. Hansson pelasi KalPassa vain yhden kauden, sillä hän palasi takaisin Ruotsiin kesällä 2007. Hän teki toukokuussa sopimuksen Allsvenskanissa pelaavan Borås HC:n kanssa.
Hansson pelasi Boråsissa Allsvenskania viisi kautta 277 ottelua. Hän siirtyi kesällä 2012 vuoden sopimuksella Tanskan pääsarjan Aalborgiin.
Richard Farnaby

Richard Farnaby (n. 1594–1623) oli englantilainen säveltäjä ja toisen säveltäjän, Giles Farnabyn poika. Hän vaikutti Saksassa. Nuoremmalta Farnabyltä on säilynyt muutamia kosketinsoitinkappaleita. Zuzana Růžičková on levyttänyt Richard Farnabyn musiikkia cembalolla Supraphon-levy-yhtiölle. Myös Naxoksen katalogissa on tämän kappaleiden tulkintoja.
Robbie Elliott

| 0 | 1 | 2 |
| --- | --- | --- |

Henkilötiedot
Koko nimi: Robert James Elliott
Syntymäaika: 25. joulukuuta 1973 (ikä 50)
Syntymäpaikka: Newcastle, Englanti
Pelipaikka: keskuspuolustaja
Pituus: 178 cm
Seura
Seura: Hartlepool United
Pelinumero: 3
Junioriseurat
1989-1991: Newcastle United
Seurat
| Vuodet | Seura | O (M) |
| 1991-1997 1997-2001 2001-2006 2006-2007 2007 2007- | Newcastle United Bolton Wanderers Newcastle United Sunderland Leeds United Hartlepool United | 79 (9) 86 (5) 63 (2) 7 (0) 7 (0) 15 (0) |
 Seurajoukkueuran tilastot kattavat vain kansalliset sarjat, päivitetty 5. toukokuuta 2008 kello 14.00 (UTC).
Robert "Robbie" Elliott (s. 25. joulukuuta 1973 Newcastle) on englantilainen jalkapalloilija, joka edustaa Englannin mestaruussarjassa pelaavaa Sunderlandia. Hän on pelipaikaltaan puolustaja.
Newcastlesta kotoisin oleva Elliott aloitti ammattilaisuransa vuonna 1991 kotikaupunkinsa Newcastle Unitedissa, jossa pelasi vuoteen 1997 saakka. Heinäkuussa 1997 Newcastlen uusi valmentaja Kenny Dalglish myi Ellottin 2,5 miljoonalla punnalla ykkösdivari -joukkue Boltoniin.
Vuonna 2001 63:n Bolton ottelun jälkeen Elliott palasi Newcastleen. Vuonna 2006 Elliott siirtyi nykyiseen seuraansa Sunderlandiin, jossa hän teki debyytin 19. elokuuta 2006 Southend United FC:tä vastaan 3–1-tappio-ottelussa.
Resident Evil 7: Biohazard

| Resident Evil 7: Biohazard |
| --- | --- |
 Pelin kansikuva.
Kehittäjä:  Capcom 
Julkaisija:  Capcom
Jakelija:  Humble Store, Microsoft Store, PlayStation Store, Steam, Amazon Luna, Google Stadia ja App Store
Ohjaaja:  Koshi Nakanishi 
Tuottaja:  Masachika Kawata 
Käsikirjoittaja:  Richard Pearsey 
Säveltäjä:  Akiyuki Morimoto Michael A. Levine (tunnussävel)
Pelisarja:  Resident Evil
Pelimoottori:  RE Engine
Julkaistu:  WW 24. tammikuuta 2017JP 26. tammikuuta 2017
Lajityyppi:  selviytymiskauhu
Pelimuoto:  yksinpeli
Ikäluokitus:  PEGI: 18 ESRB: M  Virheellinen ESRB-arvo
Alusta:  Microsoft Windows PlayStation 4 Xbox One
Hinnoittelutapa:  kertamaksu
Jakelumuoto:  Blu-ray-levy ja digitaalinen jakelu
Oheislaite:  PlayStation VR (valinnainen)
Lisää peliartikkeleitaVideopelien teemasivulla
Infobox OK      : 
Resident Evil 7: Biohazard (Japanissa Biohazard 7: Resident Evil) on Capcomin vuonna 2017 julkaisema ensimmäisen persoonan selviytymiskauhupeli. Se on saatavilla Windowsille, PlayStation 4:lle ja Xbox Onelle. PlayStation-versiolla oli vuoden mittainen yksinoikeussopimus PlayStation VR -virtuaalitodellisuuslaseja tukevaan VR-versioon pelistä. Peli on ollut arvostelu- ja myyntimenestys.
Pelaaminen

Pelaaja ohjaa Ethan Winters -nimistä yhdysvaltalaista miestä. Kun hänen kadoksissa ollut vaimonsa Mia ilmoittaa itsestään videotervehdyksessä, Ethan päättää mennä Louisanaan hakemaan häntä. Ethan menee kirotun Bakerin perheen ränsistyneeseen maalaiskartanoon, jossa hän joutuu taistelemaan hengestään. Ethania vastassa talossa on kummituksen kaltaisia olentoja.
Juoni

Ethan Winters niminen mies saa kolme vuotta sitten kadonneelta vaimoltaan Mia Wintersiltä videoviestin, josta selviää, että jotain on tapahtunut ja jossa Mia käskee Ethania pysymään poissa. Ethan lähtee kuitenkin etsimään Miaa eräästä talosta, josta löytääkin hänet, mutta hänelle on tehty jotain, joka on saanut hänet voimakkaaksi ja väkivaltaiseksi, ja Ethanin pitää taistella häntä vastaan Ethan voittaa Mian, joka kuitenkin jää eloon, mutta Jack Bakers niminen mies potkaiseen Ethanin tajuttomaksi, ja vie tämän ja Mian talolleen. Ethan herää Bakersin perheen ruokaillessa, ja huomaa heti, että perhe ei ole normaali. Kun perhe jättää Ethanin yksin, tämä onnistuu pakenemaan. Nyt Ethan yrittää paeta Bakersien luota. Yrittäessään paeta Bakersien luota Ethan saa tietää, että Bakersien perheeseen kuuluu vielä yksi henkilö, tytär Zoe, joka ei kuitenkaan ole samanlainen kuin muu perheensä, vaan Ethanin puolella. Ethan saa myös tietää että Eveline niminen hyvin voimakas tyttö muutti Bakersin perheen ja Mian sellaisiksi kuin nyt ovat, koska halusi pakkomielteisesti perheen. Ethan saa myös tietää, että on olemassa lääke, jolla Mian pystyisi muuttamaan ennalleen. Hän onnistuu tekemään kaksi lääkettä (toisen Ethania auttaneelle Zoelle), mutta viimeisessä kohtaamisessaan Jack Bakersin kanssa Ethan joutuu käyttämään toisen lääkkeen voittaakseen hänet. Tämän jälkeen pelaajan pitää päättää kummalle Ethan antaa jäljelle jääneen lääkkeen, Mialle vai Zoelle.
Juoni > 1. lopetus

Ethan antaa Mialle lääkkeen, Zoe häipyy ja Ethan ja Mia lähtevät veneellä pois. Kuitenkin erään laivan hylyn kohdalla Eveline hyökkää heidän kimppuunsa ja vie Ethanin laivan hylkyyn, jonne Mia menee etsimään häntä. Laivassa Eveline yrittää saada hallusinaatioilla Mian muistamaan, että mitä siellä tapahtuu. Mia saa muistinsa takaisin ja muistaa, että Eveline hyökkäsi laivaan ja pyysi Miaa olemaan hänen perheensä. Mia suostuu, mutta muuttaakin mielensä huomatessaan mitä Eveline tekee laivalle, ja tämä tuntee itsensä petetyksi. Mia myös lähetti laivalta Ethanille viestin, jonka tämä oli saanut pelin alussa. Muistelemisen jälkeen Mia jatkaa Ethanin etsimistä ja löytääkin hänet. Mia kuitenkin huomaa, ettei lääke parantanut häntä kunnolla ja sulkee Ethanin ulos laivasta, ja tämä lähtee pois. Ethan löytää pienen laboratorion, jossa tekee ainetta Evelineä vastaan. Ethan jatkaa matkaansa ja päätyy talolle, josta peli alkoi. Siellä hän onnistuu pistämään aineen Evelineen, mutta tämä muuttuukin jättimäiseksi hirviöksi. Ethanin taistellessa sitä vastaan agentteja ilmestyy paikalle ja antaa Ethanille aseen, jolla tämä tuhoaa Evelinen lopullisesti. Yksi agenteista tulee Ethanin luo, kertoo olevansa Redfield ja vie Ethanin kopteriin, jossa agenttien löytämä Miakin on. Peli päättyy heidän poistuessa kopterilla.
Juoni > 2. lopetus

Ethan antaa Zoelle lääkkeen, Mia häipyy pettyneenä ja Ethan ja Zoe lähtevät pois. Kuitenkin erään laivan hylyn kohdalla Eveline hyökkää heidän kimppuunsa tappaen Zoen ja vieden Ethanin laivan hylkyyn, jonne lähellä ollut Mia menee etsimään häntä. Laivassa Eveline yrittää saada hallusinaatioilla Mian muistamaan, että mitä siellä tapahtuu. Mia saa muistinsa takaisin ja muistaa, että Eveline hyökkäsi laivaan ja pyysi Miaa olemaan hänen perheensä. Mia suostuu, mutta muuttaakin mielensä huomatessaan mitä Eveline tekee laivalle, ja tämä tuntee itsensä petetyksi. Mia myös lähetti laivalta Ethanille viestin, jonka tämä oli saanut pelin alussa. Muistelemisen jälkeen Mia jatkaa Ethanin etsimistä ja löytääkin hänet. Ethan ja Mia yrittävät paeta laivalta, mutta Mia muuttuu jälleen voimakkaaksi ja väkivaltaiseksi, jolloin Ethanin on pakko tappaa hänet. Ethan lähtee yksin laivasta pois ja jatkaa matkaa. Ethan löytää pienen laboratorion, jossa tekee ainetta Evelineä vastaan. Ethan jatkaa matkaansa ja päätyy talolle, josta peli alkoi. Siellä hän onnistuu pistämään aineen Evelineen, mutta tämä muuttuukin jättimäiseksi hirviöksi. Ethanin taistellessa sitä vastaan agentteja ilmestyy paikalle ja antaa Ethanille aseen, jolla tämä tuhoaa Evelinen lopullisesti. Yksi agenteista tulee Ethanin luo, kertoo olevansa Redfield ja vie Ethanin kopteriin, jossa Ethan katsoo puhelimellaan viimeisen kerran viimeisen Mian lähettämän viestin ja tämän jälkeen heittää puhelimensa kopterista. Peli päättyy hänen poistuessa kopterilla.
Kehitys ja historia

Resident Evil 7: Biohazardin demoversio julkaistiin PlayStation Storessa kesäkuussa 2016. Peli julkaistiin maailmanlaajuisesti 24. tammikuuta 2017, mutta Japanissa vasta kaksi päivää myöhemmin. Pelistä julkaistaan tammikuun 2017 lopussa Resident Evil 7: Biohazard – Collector’s Edition -niminen erikoispainos. Se sisältää teräskuorissa toimitettavan pelin lisäksi VHS-kasetin näköisen rasian, litografiakuvan Bakerin suvusta, irtileikatun sormen näköisen muistitikun, verellä tahritun viestin ja pienoismallin kartanosta, johon pelin tapahtumat sijoittuvat.
Kehitys ja historia > Lisäosat

Ensimmäinen lisäosa julkaistiin 31. tammikuuta 2017 PlayStation 4:lle. Seuraava lisäosa ilmestyi PlayStation 4:lle 14. helmikuuta. Molemmat lisäosat on julkaistu myös Windowsille ja Xbox Onelle 21. helmikuuta.
Musiikki

Pelin tunnussävelmän Go Tell Aunt Rhody on säveltänyt Michael A. Levine. Muun musiikin ovat säveltäneet Akiyuki Morimoto, Miwako Chinone, Satoshi Hori, Cris Velasco ja Brian D'Oliveira.
Ääniraita on julkaistu digitaalisessa muodossa tammikuussa 2017 ja siinä on 81 raitaa.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 86 / 100 
Arvostelupisteet
Julkaisu: Pisteet
Gamereactor: 8 / 10 
Respawn.fi: 95% 
Resident Evil 7: Biohazard (lyhennettynä RE7) sai hyvän vastaanoton. Gamereactorin arvostelija Ossi Mykkänen kehui peliä hyvästä tunnelmasta ja onnistuneesta VR-käännöksestä. Hän moitti peliä tavaroiden kuljettamisen sekä ohjauksen epäloogisuudesta ja piti peliä kaikkina yksityiskohtineen hieman epämiellyttävänä. Respawn.fin arvostelija Kristian Eloluoto kehui peliä sen graafisesta näyttävyydestä, jännittävyydestä ja uudelleenpeluuarvosta. Mikrobitin arvostelija Matti Isotalo kehui peliä mielenkiintoisesta tarinasta, hyvin hoidetusta äänipuolesta, ahdistavuudesta ja hyvästä rytmityksestä. Hän kritisoi peliä ajoittaisesta liiallisesta ahdistavuudesta ja PlayStation Move -tuen puutteesta.
»Selkäpiistä puheenollen, RE7 on ensimmäinen peli, joka on saanut allekirjoittaneen todella ymmärtämään mistä sananlaskussa on kyse. Nyt tiedän mikä on selkäpii ja miltä sen raastaminen tuntuu.» 
(Respawn.fin arvostelija Kristian Eloluoto)
Myynti

Resident Evil 7 ylitti kymmenen miljoonan kappaleen myynnin vuonna 2021, ja elokuuhun 2023 mennessä sen kerrottiin myyneen yhteensä 12,4 miljoonaa kappaletta. Se on pelisarjan kolmanneksi myydyin osa: sen edellä ovat vain Resident Evil 5 (2009), jota on myyty 13,9 miljoonaa kappaletta, sekä Resident Evil 2 (2019), jota on myyty 12,6 miljoonaa.
Jatko-osa

Vuonna 2020 julkistettiin Resident Evil Village, jossa päähenkilö Ethan Wintersin tekee paluun. Village julkaistiin toukokuussa 2021.
Aiheesta muualla

Resident Evil VII: Biohazard MobyGamesissa (englanniksi)
Resident Evil 7: Biohazard VGMdb-sivustolla (englanniksi)
Pelin virallinen sivusto (englanniksi)
Resident Evil -pelisarja
| --- | --- |
Pääsarja:   Resident Evil Zero  Resident Evil  Resident Evil 2  Resident Evil 3  Resident Evil Code: Veronica  Resident Evil 4  Resident Evil 5  Resident Evil 6  Resident Evil 7  Resident Evil Village 
Gun Survivor:   Resident Evil: Survivor  Resident Evil Survivor 2 – Code: Veronica  Resident Evil: Dead Aim 
Outbreak:   Resident Evil Outbreak  Resident Evil Outbreak: File 2 
Chronicles:   Resident Evil: The Umbrella Chronicles  Resident Evil: The Darkside Chronicles 
Revelations:   Resident Evil: Revelations  Resident Evil: Revelations 2 
Uudet versiot:   Resident Evil (2002)  Resident Evil 2 (2019)  Resident Evil 3 (2020)  Resident Evil 4 (2023) 
Muut:   Resident Evil Gaiden  Resident Evil: The Mercenaries 3D  Resident Evil: Operation Raccoon City  Umbrella Corps 
Hahmot:   Chris Redfield  Jill Valentine  Albert Wesker  Leon S. Kennedy  Claire Redfield  Ada Wong  Ethan Winters  Lady Dimitrescu
Renault FT-17

| Renault FT-17 |
| --- | --- |
 FT-17
Valmistushistoria
Valmistusmaa:   Ranska
Tekniset tiedot
Pituus:  9,7 m
– putki edessä:  ? m
– pelkkä runko:  5,00 m
Leveys:  1,71 m
Korkeus:  2,13 m
Taistelupaino:  6,6 t
Telaketjut:  ? mm
Maksiminopeus:  
– tiellä:  7,7 km/h
– maastossa:  ?
Toimintasäde:  35 km
Pääase:  37 mm tykki, 230 laukausta tai konekivääri, 4800 patruunaa
Muu aseistus:  –
Panssarointi:  6-16 mm (Renault-torni), 6-22 mm (Berliet-torni)
Moottori:  4-sylinterinen, 4480-kuutioinen Renault, bensiini
– hevosvoimat:  35 hv
– kilowattia:  26 kW
Miehistö:  2 (komentaja, ajaja)
Renault FT-17 (Automitrailleuse à chenilles Renault FT modèle 1917) oli ranskalaisen Renault'n valmistama vuonna 1917 palveluskäyttöön otettu panssarivaunumalli. Vaunuja rakennettiin yhteensä yli 3 000, eräiden arvioiden mukaan jopa 4 000 kappaletta.
Ensimmäiset 150 konekiväärillä varustettua vaunua tilattiin 22. helmikuuta 1917. Tilausta seurasi 3 350 muun tilaus myöhemmin. Vaunun viralliset kokeet alkoivat 9. huhtikuuta 1917. Heinäkuussa 1917 kokeiltiin FT-17:ää tornista ampuvalla tykillä. Kokeiden tuloksena 650 vaunua päätettiin varustaa tykeillä. Kaikkiaan päätettiin tilata 7 820 vaunua, joista Renault toimittaisi 3 940 muiden valmistuksen jakautuessa muille valmistajille.
11. marraskuuta 1918 aselepoon mennessä oli valmistettu 3 177 vaunua. Valmistus jatkui ja vuoteen 1921 mennessä oli palveluksessa 3 728 vaunua, joista 2 100 oli konekivääreillä varustettu,  1 246 37 mm:n tykillä varustettua, 39 75 mm:n tykillä varustettua ja 188 radiolla varustettua ilman aseistusta sekä 155 harjoitusvaunua.
FT-17 oli eräs ensimmäisen maailmansodan menestyneimpiä panssarivaunuja ja ensimmäinen, jossa oli 360 astetta kääntyvä tykkitorni, moottori takana ja ohjaaja edessä. Tästä konstruktiosta tuli klassinen, vielä nykyäänkin käytössä oleva panssarivaunun rakennemalli.
Myös Suomen armeija hankki vaunuja käyttöönsä 1920-luvulla. Suomeen hankituista vaunuista perustettiin Hyökkäysvaunurykmentti. Toiseen maailmansotaan mennessä malli oli jo vanhentunut ja viimeiset suomalaiset FT-17 panssarivaunut päätyivät maahan kaivetuiksi asepesäkkeiksi talvisodassa.
Historiaa > Ranskalainen Renault FT 17

Ranskalainen Renault FT 17 -panssarivaunu on nykyaikaisten panssarivaunujen esi-isä. Ennen Renaultia missään vaunussa ei ollut nykyään itsestään selvänä pidettävää asettelua: moottori takana, ajaja edessä ja johtaja tornissa, jota voitiin kääntää 360 astetta. Aiemmat vaunut olivat hyvin kömpelöitä ja muotoilultaan epäkäytännöllisiä, ja niiden aseistus oli kylkiin pultatuissa kasemateissa. Renaultin omalaatuista ulkonäköä lisäsi takaosaan liitetty "suksi". Vaunun lyhyen mitan vuoksi vaunun oli hankala ylittää juoksuhautoja. Suksi paransi asiaa siirtämällä vaunun painopistettä taaemmas, ja estämällä vaunun perää putoamasta juoksuhautoihin.
Historiaa > Ranskalainen Renault FT 17 > Tykkivarustus

Tykillä varustettujen Renaultien varustuksena oli 37 mm:n Puteaux-tykki. Näitä malleja kutsuttiin Suomessa koirasvaunuiksi.
Historiaa > Ranskalainen Renault FT 17 > Konekiväärivarustus

Osa vaunuista varustettiin 8 mm Hotchkiss-konekiväärillä. Näitä vaunuja Suomessa kutsuttiin naarasvaunuiksi.
Historiaa > Ranskalainen Renault FT 17 > Viestivarustus

Pieni osa vaunuista varusteltiin viestikäyttöön johtamisen mahdollistamiseksi.
Historiaa > Yhdysvaltalainen kuuden tonnin M1917

Renault FT 17:ään perustuvaa kuuden tonnin panssarivaunua mallivuodelta 1917 valmistettiin Yhdysvalloissa 952 kappaletta lisenssillä. Epävirallisessa kielenkäytössä panssarivaunua kutsuttiin kahden miehen Fordiksi. Valmistus aloitettiin vasta ensimmäisen maailmansodan lopulla lokakuussa 1918.
M1917 perusmalli
prototyyppejä, jotka eivät olleet panssariterästä, 2 kappaletta
tykillä varustettuja malleja, 374 kappaletta
konekiväärillä varustettuja malleja, 526 kappaletta
kevennetyllä aseistuksella varustettuja malleja, joissa ei ollut kääntyvää tornia, viestipanssarivaunuja, joita käytettiin johtamiseen, 50 kappaletta
M1917A1 parannettu malli
kuten edellinen, mutta 14,5 km/h-nopeuden tarjoavalla tehokkaammalla moottorilla, 7 kappaletta
Yhdysvaltalaista panssarivaunumallia käyttivät Yhdysvallat, Kanada ja Yhdistynyt kuningaskunta.
Historiaa > Italialainen Fiat 3000

Renaulteja valmistettiin myös Italiassa FIAT 3000:na. Konekiväärillä varustettua Fiat 3000A-mallia, L5/21 valmistettiin 100 kappaletta ja tykillä varustettua Fiat 3000B-mallia, L5/30, 52 kappaletta. Viimeiset poistuivat käytöstä 1943.